Хуан Рамон Хименес
Дойдох по тихата пътека…

Превод от испански: Александър Муратов, Атанас Далчев, 1978

chitanka.info

Дойдох по тихата пътека

със малко клонче полски рози

на мръкнало.

                Зад планината

се раждаше луна червена;

ветрец приятен от реката

поеше сенките с прохлада;

на свойта гласовита флейта

редеше жалби тъжна жаба;

над хълма, потъмнял далеко,

блещукаше една звездица.

Дойдох по тихата пътека

със малко клонче полски рози.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.